สวัสดีค่า ???? วันนี้เราสอบวันสุดท้ายเลยจัดหนักกันหน่อย พอดีกับเพื่อนเห็นคนแชร์ร้านปิ้งย่างฝาหม้อสไตล์เกาหลี Pig Day เลยชวนกันไปลอง แค่ชื่อก็งงแล้วใช่มั้ย ปิ้งย่างฝาหม้อ เอ๊ะ ฝาหม้อยังไง ลองดูรูปละกันเนอะ แต่ขอบอกว่าฝาใหญ่มาก 

????ร้าน Pig Day จะอยู่ฝั่งตรงข้ามกับ The Jass ลาดปลาเค้า มีที่จอดรถอยู่ด้านหลัง ตอนเราไป 5 โมงเย็นพอดีเค้าพึ่งจะเปิดร้าน ไม่มีคนเลย ตอนนี้ทางร้านมีโปรเดือน พ.ค. มา4จ่าย3 ตกคนละสองร้อยต้นๆ ลืมบอกว่าราคาเต็ม 319฿ ลดเหลือ 299฿ (ถ้ามาไม่ครบ4คน) 

????ในส่วนขออาหารพอนั่งโต๊ะปุ้บพนักงานก็มาบริการเลย  ทั้งคีบผัก กะหล่ำ เห็ด มันฝรั่ง มันม่วง กิมจิ //กิมจิที่นี่อร่อยอ่า คีบมาวางรอบๆฝาหม้อให้ รวมทั้งมีข้าวโพดแล้ววางชีสด้านบนด้วย ซึ่งการสั่งจะเหมือนร้านอื่นๆที่จะมีใบให้เราสั่งพวกเนื้อ ก็จะมีสามชั้นธรรมดา สามชั้นแบบเผ็ด หมูสันนอก กุ้ง ปลาหมึก แล้วก็มีเนื้อด้วย 

???? แต่ไม่ได้มีแค่นั้นนะยังมีสลัดบาร์ เป็นผักสลัดเอาไว้ทานกับเนื้อ มีมันหวาน ไข่ม้วน เฟรนฟราย พิซซ่าข้าวโพด(แบบบาง) และไส้กรอก ส่วนของน้ำดื่มเราสั่งแบบรีฟิล ก็จะเป็นน้ำอัดลมให้กด หรือพอพนักงานเห็นว่าหมดก็จะถาม แล้วก็เดินไปกดให้เราเลย

???????? การบริการ เราว่าที่นี่บริการดีนะ พนักงานกับเจ้าของร้านใส่ใจ เจ้าของคาดว่าจะเป็นคนเกาหลีเลย มาคอยคีบวางและกลับให้

???? เราแนะนำถ้าไปทาน ลองพิซซ่า กับกิมจิ เราว่าที่นี่อร่อย ส่วนเนื้อหมูก็นิ่มมีให้เลือกหมูมิโซะกับหมูซีอิ๊ว นุ่มมากก 

ที่เราให้ 3 ดาวเพราะหักที่กุ้งกับผักไม่ค่อยสดเท่าไหร่ แต่โดยรวมเราคิดว่าโอเคนะ เช่นเคยค่ะ ขอให้มีความสุขกับการกิน แต่ก็อย่าลืมออกกำลังกายกันนะคะ ขอบคุณที่เข้ามาหิวด้วยกันค่ะ ????